
Prienų rajono savivaldybės tarybai






Teikiamu sprendimo projektu siekiama įgyvendinti Prienų rajono savivaldybės kontrolierės Violetos Gaidienės 2023 m. sausio 16 d. Tiesioginio vadovo motyvuotame siūlyme valstybės tarnautojo kasmetinio tarnybinės veiklos vertinimo metu Nr. VVI-35 (toliau – Motyvuotas siūlymas) pateiktą siūlymą – nustatyti didesnę pareiginę algą, taikant 1 didesnį koeficientą, negu jai iki tarnybinės veiklos vertinimo buvo nustatytas pareiginės algos koeficientas, tačiau neviršijant pareigybei nustatyto didžiausio pareiginės algos koeficiento. 
Taip pat atsižvelgiant į Motyvuotame siūlyme pateiktą siūlymą nustatyti Prienų rajono savivaldybės kontrolierei Violetai Gaidienei pareiginės algos koeficientą (baziniais dydžiais) – 16,5.
Vadovaujantis Lietuvos Respublikos valstybės tarnybos įstatymo 30 straipsnio 3 dalimi, nustatyti priedą už tarnybos Lietuvos valstybei stažą. Priedą už tarnybos stažą sudaro vienas procentas pareiginės algos už kiekvienus tarnybos Lietuvos valstybei metus. Šio priedo suma negali viršyti 30 procentų pareiginės algos.

Įgyvendinti valstybės tarnautojų tarnybinės veiklos vertinimą, reglamentuotą Lietuvos Respublikos valstybės tarnybos įstatyme ir Valstybės tarnautojų tarnybinės veiklos vertinimo tvarkos apraše, patvirtintame Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“.

Vadovaujantis Lietuvos Respublikos valstybės tarnybos įstatymu, turi būti atliekamas kasmetinis valstybės tarnautojo tarnybinės veiklos vertinimas. Įstaigos vadovo tarnybinės veiklos vertinimo tikslas – kiekvienais metais Lietuvos Respublikos valstybės tarnybos įstatymo nustatyta tvarka įvertinti jo kvalifikaciją ir gebėjimus atlikti pareigybės aprašyme nustatytas funkcijas ir pasiektus rezultatus, vykdant jo vadovaujamai įstaigai suformuluotas užduotis. Įstaigos vadovo tarnybinę veiklą vertina šį valstybės tarnautoją į pareigas priimantis asmuo, o kai įstaigos vadovą į pareigas priima kolegiali institucija, – šios institucijos vadovas. 
Savivaldybės meras Prienų rajono savivaldybės kontrolierės Violetos Gaidienės 2022 m. tarnybinę veiklą įvertino labai gerai ir siūlo Savivaldybės tarybai, kaip Savivaldybės kontrolierių į pareigas priimančiam asmeniui, atitinkamai vieną iš Lietuvos Respublikos valstybės tarnybos įstatymo 27 straipsnio 8 dalies nustatytų siūlymų – nustatyti didesnę pareiginę algą, taikant ne mažiau kaip 0,5 didesnį koeficientą, negu jai iki tarnybinės veiklos vertinimo buvo nustatytas pareiginės algos koeficientas, tačiau neviršijant pareigybei nustatyto didžiausio pareiginės algos koeficiento.
Prienų rajono savivaldybės tarybos 2022 m. sausio 27 d. sprendimu Nr. T3-24 „Dėl Prienų rajono savivaldybės kontrolieriaus 2021 m. tarnybinės veiklos vertinimo ir darbo užmokesčio nustatymo“ Prienų rajono savivaldybės kontrolierei Violetai Gaidienei nustatytas pareiginės algos koeficientas (baziniais dydžiais) – 15,5. Taikant 1 didesnį koeficientą, Prienų rajono savivaldybės kontrolierei Violetai Gaidienei bus nustatytas pareiginės algos koeficientas (baziniais dydžiais) – 16,5.
Pareiginė alga nustatoma pagal Lietuvos Respublikos valstybės tarnybos įstatymo 1 priedą – iš savivaldybės kontrolieriaus pareigybei nustatyto pareiginės algos koeficientų intervalo. Pareiginės algos koeficiento intervalas III įstaigų grupei yra 14,5–17,5 (baziniais dydžiais).

Prienų rajono savivaldybės kontrolierei Violetai Gaidienei bus nustatyta didesnė pareiginė alga, taikant 1 didesnį koeficientą, tačiau neviršijant Savivaldybės kontrolieriaus pareigybei nustatyto didžiausio  pareiginės algos koeficiento.

Nuo 2023-02-01 iki 2023-12-31 taikant 1,0 didesnį koeficientą papildomų lėšų poreikis –  2631,72 Eur, iš jų: 2046,00 Eur pareiginė alga + stažui (26% iki 04.11; nuo 04.12 27%)  548,11 Eur = 2594,11 Eur; socialinio draudimo įmokos 1,45% 37,61 Eur. Lėšų šaltinis – savivaldybės biudžetas.

Lietuvos Respublikos vietos savivaldos įstatymo 16 straipsnio 2 dalies 8 punkte yra nustatyta, kad sprendimų dėl savivaldybės kontrolieriaus darbo užmokesčio nustatymo priėmimas yra išimtinė savivaldybės tarybos kompetencija. 
Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimu Nr. 1176 „Dėl Lietuvos Respublikos valstybės tarnybos įstatymo įgyvendinimo“, 63 punkte yra nustatyta, kad kai valstybės tarnautoją į pareigas priima kolegiali institucija, sprendimas dėl Motyvuotame siūlyme pateikto siūlymo įgyvendinimo priimamas artimiausiame jos posėdyje.

Nėra.
PASTABA. Su Prienų rajono savivaldybės kontrolierės Violetos Gaidienės 2023 m. sausio 16 d. Tiesioginio vadovo motyvuotu siūlymu valstybės tarnautojo kasmetinio tarnybinės veiklos vertinimo metu Nr. VVI-35 galima susipažinti Teisės, personalo ir civilinės metrikacijos skyriuje.            


Skyriaus vedėja 								Vytautė Draugelytė

